MARATÓN by Vir boj (Paperback) - Lulu
By Vir boj Paperback, 271 Pages FirstRand volgende teiken vir aktiviste | Netwerk24
Deur Francois Williams 14 Augustus 2019 15:16
FirstRand is die volgende bankgroep in die visier van die aandeelhouer-aktivistegroep Just Share.
Die bekende aandeelhoueraktivis Theo Botha.
Just Share en die Raith-stigting het verlede week ’n resolusie by FirstRand ingedien met die versoek dat FirstRand-aandeelhouers op die bankgroep se jaarvergadering op 28 November in Johannesburg daaroor moet stem.
Die resolusie vra dat FirstRand eerliker moet wees oor hoe blootgestel hy aan klimaatsrisiko’s is, en dat hy ’n beleid moet formuleer waarvolgens hy besluit oor lenings aan fossielbrandstof-verwante projekte.
Just Share vra dat dié beleid openbaar gemaak moet word.
Tracey Davies, uitvoerende direkteur van die aandeelhouer-aktivistegroep Just Share.
Dit is dieselfde soort resolusie wat hy vroeër vanjaar aan Standard Bank voorgelê het vir stemming op sy jaarvergadering op 30 Mei. Dié resolusie is voorgestel deur die Raith-stigting en die bekende aandeelhoueraktivis Theo Botha, met steun van Just Share.
Standard Bank het in Julie sy beleid oor lenings aan steenkoolkrag-projekte bekend gemaak. Die bank het toe gesê hy werk nog aan ’n leningsbeleid oor steenkoolmynbou.
Tracey Davies, uitvoerende direkteur van Just Share, meen egter Standard Bank se beleid oor lenings aan steenkoolkragstasies kan as teleurstellend beskou word.
Die riglyne in die beleid vereis aansienlike tegniese kundigheid, waaroor die meeste aandeelhouers nie sal beskik nie, meen Davies. Boonop sluit Standard Bank dit nie heeltemal uit dat hy nuwe steenkoolkragstasies sal finansier nie. Hy lê eerder minimum vereistes daarvoor neer. Hiervolgens sal Standard Bank steeds geld uitleen vir ultramoderne steenkoolkragstasies wat uiters doeltreffend is. Kleiner kragstasies wat minder doeltreffend is, sal slegs vir lenings kwalifiseer as hulle in minder ontwikkelde lande is.
Meer oor: Just Share | Standard Bank | Firstrand | Theo Botha | Tracey Davies | Fossielbrandstof | Aandeelhoueraktivisme | Steenkool